Heparinum
Geparin (qadimgi yunoncha: ἧπαρ qadimgi yunoncha: ἧπαρ - jigar) - kislotali oltingugurtni o'z ichiga olgan glikozaminoglikan bo'lib; birinchi marotaba jigardan ajratib olingan. Klinik amaliyotda u to'g'ridan-to'g'ri ta'sir qiluvchi antikoagulyant, ya'ni qon ivishini oldini oluvchi dorivor modda sifatida tanilgan. U tromboembolik kasalliklarning oldini olish va davolashda, yurak va qon tomirlarida operatsiyalar paytida, kardiopulmoner aylanma apparatida va gemodializ apparatlarida qonning suyuq holatini saqlab turish, shuningdek, laboratoriya tadqiqotlarida qon ivishining oldini olish uchun ishlatiladi. Umumiy nojo'ya ta'sirlar orasida qon ketishi, in'ektsiya joyida og'riq va trombotsitlar kamayishi kiradi. Jiddiy yon ta'sirlar orasida geparin bilan bog'liq trombotsitopeniya kuzatilishi mumkin. Buyrak funksiyasi buzilgan taqdirda katta extiyotkorlik talab etiladi. Geparin homiladorlik va laktatsiya davrida nisbatan xavfsizdir. U semiz hujayralarda sintezlanadi, ular esa hayvonlarning organlarida, ayniqsa jigarda, o'pkada va tomirlar devorlarida to'planadi.